बि.टि.आर’नि हाग्रा बिफाननि इ.एम रनजित बसुमतारि बिथांङा खौरांगिरिनि सिगांङाव फोरमायदोंदि हाग्रामा महिलारि बिथांङा इउ.पि.पि.एल हान्जाखौ फेजेननो हायोब्ला आं हाग्रामा महिलारि बिथांनि गारियाव बारसोमना थैगोन आरो इउ.पि.पि.एल हान्जाखौ फेजेननो हायोब्ला आंनि गारियाव बारसोमना थैथों होननानै बुंथिदों।लाजि रोंङै मानसिया सानाव साथा हमथेनानै खिनो लाजिया बे बादिनो हाग्रामायाबो जानला मोनला बाथ्रा बुंनो लाजिया आरो बर’फोरखौ इउ.पि.पि.एल हान्जाया फानाखै बि.पि.एप हान्जायासो फानदों बेखौ रनजित बसुमतारि बिथांङा आखाय दैखांना बुंदों सिगांबो सावथाल फोरजों दाङा- बाजि खालामदों जेराव हाग्रामा महिलारि बिथांङा सानै बर’आयजोखौ ‘रेप” खालामना बुथारना सावथाल जायगायाव दोनहैना दाङा – बाजि खालामदों आरो एन.दि.एफ.बि’आ बर’ हारिखौ हेफाजाब होनो , जौगाहोना आरो थांना थानो थाखायसो जोनोम जादोंमोन आरो बेफोर बायदिनो एन.दि.एफ.बि, दुलाराय बर फरायसा आफाद जथाय आफाद खौसे जानानै बर’ हारिनि मोजांनि थाखाय हाबा मावदों आरो इउनावबो मावलांगोन होननानै फोरमायदों।